cyanic-selkie/wikianc huggingface dataset:
Luettelo Anneli Saariston kappaleista
Y
Yesterday I heard the rain Yksi sinkku vaan Yllätys Ystävä (live) – Anneli Saaristo, Eija Kantola & Marjorie Yö Caprilla Yön musiikki Yösade Yöt ilman sua
Ä
Äiti ja lapsi Äiti ja lapsi 2. osa Äiti maa
Ö
Öisin
Matka- ja kuntoluistelu
Matka- ja kuntoluistelu eli matkaluistelu on luistelulaji. Matkaluistelulla tarkoitetaan luistelua luonnonjäille auratuilla jääradoilla eli matkaluisteluradoilla sekä jäädytetyillä soikeilla luisteluradoilla. Matkaluistelu sekoitetaan usein toiseen luistelulajiin, retkiluisteluun.
Yleistä
Luistelun kotimaassa Hollannissa luistelua on harrastettu keskiajalta lähtien kanaalien ja järvien jäällä sekä myöhemmin tekojäällä; maan kuuluisimpana vuosittaisena matka- ja maratonluistelutapahtumana (Toer- en maratonschaatsen) voidaan pitää pikaluistelukilpailujen rinnalla matkaluistelun suurtapahtumaa ns. Elfstedentochtia (yhdentoista kaupungin luistelua). Hollannin lisäksi matkaluistelu on suosittua etenkin Pohjoismaissa.
Luistelukausi kestää luonnonjäillä yleensä tammikuun alusta maaliskuun loppuun. Huonoina talvina sesonki voi olla huomattavasti lyhyempi. Tekojääradoilla luistelukausi alkaa yleensä joulukuun alussa ja loppuu huhtikuussa. Matkaluistelun (kuten myös pikaluistelun) kilpailumuotona toimii maratonluistelu ja erityisesti maratonluistelun kuntoluokat jokamiesluokat. Matkaluistelussa noudatetaan perinteistä luistelutyyliä (v-tyyli), joka muistuttaa läheisesti pikaluistelijoiden käyttämää tekniikkaa. Luisteltaessa vauhti kasvaa ja matkat taittuvat nopeasti. Samaa luistelutekniikkaa käytetään kesäisin rullaluistelussa. Matkaluistelussa ei käytetä sauvoja, koska ne haittaavat oikeaa luistelutekniikkaa, mutta pohjoismaissa niitä näkee käytettävän varsin yleisesti myös rullaluistelun yhteydessä. Matkaluistelussa voi kuntoilun ja vauhdin lisäksi nauttia myös luonnonjäille aurattujen matkaluisteluratojen varsilla olevista luonnonmaisemista.
Varusteet
Matkaluisteluvarusteet koostuvat pitkäteräisistä luistimista ja olosuhteisiin sekä luisteluun soveltuvista ulkoiluvaatteista. Yleensä keskieurooppalaisissa (Hollanti) matkaluistimissa terät ovat kiinteästi paikoillaan luistelukengissä kuten vanhemmissa pikaluistimissa sekä maratonluistimissakin. Vanhemmissa luistimissa terä oli kiinni puupohjassa, joka kiinnitettiin hihnoilla kenkään. Luisteluterät ovat pitkät ja perusmalleissa kiinteästi kiinni luistinkengässä. Uudenaikaisissa ja vauhdikkaampaan matkaluisteluun soveltuvissa luistinmalleissa ovat ns. klap-mallit yleistyneet jotka ovat kantapäästä irti. Kyseisiä luistinmalleja käytetään mm. maratonluistelussa sekä rataluistelussa (kts. pikaluistelu). Matkaluistimiksi määritellään myös alkujaan luisteluhiihtoon kehitetyt nk. multiskate-mallit, joissa pitkät terät voidaan kiinnittää luisteluhiihtokenkään. Varsinaiseen luisteluun ja matkaluisteluun eivät kuulu sauvat, koska ne haittaavat oikean luistelutekniikan oppimista. Sauvoja voi kuitenkin käyttää harjoittelun alkuvaiheessa jos tilanne niin vaatii. Kesäaikana matkaluisteluharrastusta voi hyvin jatkaa rullaluistelulla, jossa tekniikka on sama.
Lajin historia
Matka- ja kuntoluistelun alkuperämaa on Alankomaat. Matkaluistelun tunnetuin tapahtuma on perinteinen Elfstedentocht (yhdentoista kaupungin luistelu), jossa kaupunkien väli luistellaan jäätyneiden kanaalien ja järvien kautta.
Matkaluistelu Suomessa
Matkaluistelun, koko nimeltään matka-ja kuntoluistelun, virallisena lajiliittona toimii Suomen Luisteluliitto, ja matkaluistelijoille on vuonna 2007 perustettu Matkaluistelijat ry, joka on Suomen Luisteluliiton jäsenyhdistys.
Matkaluistelu on kasvattanut Pohjoismaissa ja Suomessa viime vuosina huomattavasti suosiotaan. Tähän ovat vaikuttaneet mm. kuntien luonnonjäille rakentamat ja ylläpitämät matkaluisteluradat ympäri maata. Matkaluistelu on tullut varteenotettavaksi ulkoilu- ja kuntoilulajiksi hiihdon rinnalle lumipeitteen vähenemisen myötä. Matkaluistelun piiriin on siirtynyt runsaasti muidenkin perinteisten talvilajien harrastajia.
Matkaluistelun lajimääritykset laadittiin Suomen Luisteluliitossa vuonna 2007 ja ne neuvoteltiin sekä vahvistettiin yhdessä Suomen Ladun kanssa. Suomessa matkaluistelu on ollut lajina vuodesta 2007 lähtien ja maahan on perustettu sen jälkeen yli 100 matkaluistelurataa järvien ja meren jäille sekä maalle. Harrastajia on lajilla jo n. 150 000.
Matkaluisteluradat
Suosittuja matkaluistelukohteita ovat muun muassa Vartiokylän ja Puotilan merenjäälle aurattu matkaluistelurata Helsingissä, Oulunkylän tekojäärata Helsingissä, Tuusulanjärven jäälle aurattu matkaluistelurata, Helsingin Laajalahden matkaluistelurata (Munkkiniemi, Espoo), Oravaisten matkaluisteluradat, Oravin matkaluisteluradat Savonlinnassa, Kuolimon matkaluistelurata Savitaipaleella, Kuopion matkaluistelurata, Jyväskylän matkaluistelurata, Ilmajoen Särkyneen sillan matkaluistelurata, Kangasalan Saarikylien sekä Tampereen Näsijärven ja Tohlopin radat. Monet kunnat ilmoittavat lehdissä ja internet-sivuillaan ylläpitämistään luonnonjäälle auratuista matkaluisteluradoista sekä jäädytetyistä radoista. Vallitsevista jäänpaksuuksista, olosuhteista ja turvallisuusseikoista tiedottavat kuntien ja kaupunkien liikuntatoimet, joiden vastuulle matkaluisteluratojen hoito-ja turvallisuusasiat kuuluvat. Lisätietoa Suomen matkaluisteluradoista saa Suomen Luisteluliiton ylläpitämältä listalta.
Matka- ja maratonluistelutapahtumat
Tunnetuin jäämaraton Suomessa on Kuopion Finland Ice Marathon. Muita luistelumaratoneja Suomessa ovat Tuusulanjärven Luistelumaraton sekä Suomen Luisteluliiton hallinnoima maanlaajuinen Tour de Skate - luonnonjääkilpailusarja. Uusin matka-ja maratonluistelutapahtuma on Helsingin Laajalahden matkaluisteluradalla luisteltava Helsinki Marathon On Ice maaliskuun alussa.
Vuonna 2006 järjestettiin Suomessa luistelumaraton Tuusulanjärvellä. Tapahtuman jälkeen Maarten Odde de Bonniot ja Suomen Luisteluliiton silloinen toiminnanjohtaja Sauli Pollari päättivät yhdessä tehdä aloitteen matkaluistelulajin perustamisesta Suomeen.
Dino De Laurentiis
Dino De Laurentiis (8. elokuuta 1919 Torre Annunziata, Campania, Italia – 11. marraskuuta 2010 Los Angeles, Yhdysvallat ) oli italialais-yhdysvaltalainen elokuvatuottaja. Elokuvasivusto IMDb:n mukaan De Laurentiis tuotti vuonna 1941 alkaneen uransa aikana 160 elokuvaa. Tunnettuihin De Laurentiisin tuottamiin elokuviin kuuluvat muun muassa Serpico – kadun tiikeri, King Kong, Dyyni, Flash Gordon – iskevä salama ja Hannibal.
Vilkeunen käyttäytymishäiriö
Vilkeunen käyttäytymishäiriö on unihäiriö, jossa henkilö käyttää hyödyksi raajojaan tai liikkumistaan. Hän saattaa esimerkiksi vilkuttaessa heiluttaa käsiään tai unessa uidessa sulkeltaessa sukeltaa sängyissään myös oikeasti.
Juho Eerola
Tausta
Eerola syntyi Kymin kunnassa Laajakosken kylässä. Hän kirjoitti ylioppilaaksi Karhulan lukiosta. Ammattikoulutukseltaan hän on lähihoitaja. Eerola on työskennellyt tulkkikoordinaattorina Kotkan maahanmuuttopalveluissa ja yrittäjänä ravintola-alalla, sekä mielenterveyshoitajana Laajakosken mielisairaalassa.
Poliittinen ura
Eerola on kuulunut perussuomalaisten puheenjohtajistoon vuodesta 2011 alkaen, ensin toisena varapuheenjohtajana ja vuosina 2013–2015 kolmantena varapuheenjohtajana, kunnes hävisi Sebastian Tynkkyselle. Vuosina 2008–2009 Eerola toimi Kymen Perussuomalaisten puheenjohtajana ja 2009–2011 Kotkan Perussuomalaisten puheenjohtajana. Eerola valittiin Kotkan kaupunginvaltuustoon vuoden 2008 kuntavaaleissa kolmanneksi suurimmalla äänimäärällä (822 ääntä). Hänet valittiin uudelleen vuonna 2012, jolloin hän sai Pentti Tiusasen jälkeen toiseksi eniten ääniä Kotkassa, 1054 ääntä. Vuodesta 2013 vuoteen  2017 hän toimi valtuuston kolmantena varapuheenjohtajana.
Eerola on ollut perussuomalaisten jäsen vuodesta 2006. Hän oli ensimmäistä kertaa ehdolla vuoden 2007 eduskuntavaaleissa, muttei saanut paikkaa 961 henkilökohtaista äänellä. Vuoden 2011 eduskuntavaaleissa hänet valittiin kansanedustajaksi 5 350 henkilökohtaisella äänellä, mikä oli Kymen vaalipiirin seitsemänneksi suurin äänimäärä. Hän oli yksi Jussi Halla-ahon ennen vaaleja suosittelemista niin sanotulle ”Halla-ahon listalle” kuuluneista ehdokkaista. Hän asettui ehdolle myös vuoden 2014 eurovaaleissa.
Eduskunnassa Eerola on suuren valiokunnan jäsen sekä sivistysvaliokunnan ja sosiaali- ja terveysvaliokunnan varajäsen.
Marraskuussa 2011 kävi ilmi, että Eerolan eduskunta-avustaja Ulla Pyysalo oli noin vuotta aiemmin hakenut uusnatsistiseksi kuvatun Suomen vastarintaliikkeen jäsenyyttä. Pyysalon mukaan myös Eerola oli tietoinen asiasta. Asian tultua ilmi Pyysalo ilmoitti ensin eroavansa avustajan paikalta suojellakseen perussuomalaisten mainetta, mutta jatkoi lopulta tehtävässään. Eerolan avustaja on sittemmin vaihtunut.
Hän kuuluu Pohjoismaiden neuvoston Suomen valtuuskuntaan ja on neuvoston vuonna 2012 perustetun Vapaa Pohjola -ryhmän puheenjohtaja. Eerola oli Suomen Sisun jäsen, mutta erosi yhdistyksen jäsenyydestä vuonna 2012 koettuaan, että siitä tehtiin lyömäase häntä ja perussuomalaisia vastaan.
Syyskuussa 2016 hän nousi hallintovaliokunnan puheenjohtajaksi.
Eerola hyllytettiin varapuhemiehen tehtävistä EU tukipaketin käsittelyn ajaksi toukokuussa 2021. Eerola oli kommentoinut STT:lle että hänen olisi ollut vaikeaa olla käyttämättä hyväksi tilannetta pöydätä tukiesitys ja näin hidastaa sen käsittelyä, jos salissa olisi ollut väliaikaisesti enemmistö perussuomalaisia ja kristillisdemokraatteja, jotka vastustavat pakettia. Eduskunnan puhemies Anu Vehviläinen kommentoi olevan riski, että Eerola ajattelee työtä perussuomalaisesta näkökulmasta eikä puolueettoman puheenjohtajan roolista.
Eerola palkittiin Armenian ja Suomen välisten suhteiden edistämisestä Armenian tasavallan kunniamitalilla ensimmäisenä suomalaisena vuonna 2021.
Yksityiselämä
Eerolalla on kolme lasta. Eerola kuuluu evankelis-luterilaiseen kirkkoon.
Eerola on Suuri Tuntematon -rockyhtyeen solisti. Yhtyeen debyyttialbumi Kahdeksasosa julkaistiin marraskuussa 2013. Yhtyeen musiikkivideo "Röyhkeä" aiheutti kohua ilmestyessään elokuussa 2016 ja syyskuussa perussuomalaisten eduskuntaryhmän puheenjohtaja Sampo Terho kertoi todenneensa yhdessä Eerolan kanssa, ettei vastaavanlaisella videolla esiintyminen ole soveliasta jatkossa Eerolan siirtyessä hallintovaliokunnan puheenjohtajaksi. Videolla esiintyy muun muassa huumeiden käyttöä, alastomuutta ja seksuaalisia viittauksia.
Patrouille Suisse
pienoiskuva|Patrouille Suisse pienoiskuva|Patrouille Suissen Northrop F-5 Tiger II. oikea|pienoiskuva|Patrouille Suisse PC-6 V-622 "Felix" Patrouille Suisse on Sveitsin ilmavoimien 22. elokuuta 1964 perustettu taitolentoryhmä. Ryhmään kuuluu yhdeksän lentäjää ja sen lentokalustona on kuusi yhdysvaltalaisvalmisteista Northrop F-5 Tiger II -hävittäjää.
Historia
22. elokuuta 1964 kansallista näyttelyä varten luotu Patrouille Suisse oli alun perin varustettu neljällä Hawker Hunter Mk 58:lla. Kaksi näytöstä lennettiin Dassault Mirage IIIS:llä nimellä "Patrouille de Suisse Mirage" vuonna 1968, mutta muuten hävittäjinä käytettiin vain Hunteria. Ajatus ammattilentäjien esittelytiimin perustamisesta juontaa kuitenkin jo vuoteen 1959. Tuolloin liittovaltion sotilasosasto antoi Air Force Surveillance Wingin tehtäväksi kouluttaa tuplapartio, joka koostuu neljästä heidän lentokoneestaan. Vuonna 1970 joukkueeseen lisättiin viides lentokone, jota seurasi kuudes pian sen jälkeen. Vuonna 1977 otettiin käyttöön savujärjestelmä.
Ryhmän nimeäminen Patrouille Suisseksi oli spontaani päätös, joka sai inspiraationsa ranskalaisesta taitolentojoukkueesta Patrouille de Francesta. Silloinen liittovaltion sotilasosasto oli vakuuttunut siitä, että muodostelmalennot kiinnostaisivat yleisöä ja päättivät tehdä Patrouille Suissesta virallisen kansallisen taitolentoryhmän.
Vuonna 1965 joukkueella oli ensimmäinen suunniteltu kausi neljällä lentonäytöksellä. Seuraavina vuosina ohjelmaa kehitettiin jatkuvasti ja yksittäisten liikkeiden tarkkuutta paranneltiin. Vuonna 1970 joukkueeseen lisättiin uusi lentokone. Sveitsin puolueettomuuspolitiikan vuoksi joukkue ei kuitenkaan tuolloin saanut esiintyä ulkomailla. Tilanne muuttui vuonna 1978, kun sveitsiläinen taitolentojoukkue kutsuttiin Patrouille de Francen 25-vuotisjuhlaan ja se sai esitellä lentotaitojaan – nyt kuudella koneella – Salon-de-Provencessa Ranskassa.
Sveitsin liittovaltion 700-vuotisjuhlan kunniaksi vuonna 1991 Patrouille Swiss Huntersin ulkonäköä muutettiin: alasiipien sivut loistivat nyt Sveitsin kansallisväreillä, punaisella ja valkoisella. Kolme vuotta myöhemmin Patrouille Suissen lentäjät lensivät Hawker Hunter Mk 58:lla viimeisen kerran ja siirtyivät vuonna 1995 nopeampaan ja ketterämpään amerikkalaiseen F-5E Tigeriin, joka toi uusia lento-ominaisuuksia 30 vuoden jälkeen.
Royal International Air Tattoo 2000 -tapahtumassa RAF Cottesmoressa, maailman tärkeimmässä sotilaslentonäytöksessä, joukkue palkittiin «King Hussein Memorial Sword» -palkinnolla täydellisestä näytöksestään ja parhaasta suorituksestaan. Sveitsin ilmavoimien 90-vuotispäivän ja Patrouille Suissen 40-vuotispäivän muistoksi pidetyssä Air04 -lentonäytöksessä, juhlia kunnioitettiin ainutlaatuisella näytöksellä, jossa oli 40 lentokonetta viiden maan johtavilta taitolentoryhmiltä.
Sen jälkeen kun viimeinen taistelulentokone oli noussut historiallisesta Duebendorfin lentotukikohdasta joulukuussa 2005, Patrouille Suisse ilmestyi uudelleen Duebendorfiin Rolling Stonesin ja pop-ikoni Madonnan konserteissa.
Euroopan lentonäytöksissä esiintymistensä lisäksi Patrouille Suisse on esiintynyt useita kertoja kansainvälisessä ilmailunäyttelyssä, ILA Berliinissä. Berliinissä Patrouille Suisse palkittiin kerran jopa alkuperäisellä Berliinin muurin osalla. Joukkue oli näyttänyt uudestaan ja uudestaan, kuinka fyysiset rajat voidaan ylittää ja muurit voidaan purkaa. Palkinnoksi saatu historiallinen monumentti sijaitsee Patrouille-Suisse Platzilla Emmenin lentotukikohdassa.
Vuonna 2016 tehty poliittinen päätös jatkaa F-5 Tigersin käyttöä näytöskoneena, antaa kaikille mahdollisuuden ihailla tätä upeaa ja tyylikästä lentokonetta, jota Patrouille Suisse lennättää vielä muutaman vuoden ajan.
Vuonna 2017 Patrouille Suisse sai Sveitsin ilmailuliiton myöntämän AEROSUISSE AWARD -palkinnon, jolla palkitaan saavutuksista Sveitsin ilmailun ja ilmailun tukemisessa. Tällä palkinnolla tuomaristo antoi tunnustuksen Patrouille Suissen sveitsiläisten arvojen ja itse Sveitsin lähettiläänä, mikä herätti kiinnostusta ilmailun roolimallina ja vahvisti positiivista mielikuvaa Sveitsin ilmavoimista.
Jo vuodesta 1978 lähtien F-5 E Tiger on lentänyt Sveitsin ilmavoimille. Vuonna 2018 Patrouille Suisse juhli esittelykoneensa 40-vuotisjuhlaa.
Patrouille Suissen punavalkoinen F-5 E Tiger on ollut esillä Luzernin liikennemuseossa kesäkuusta 2018 lähtien.
Cydonie Mothersille
Cydonie Mothersille (s. 19. maaliskuuta 1978 Kingston, Jamaika) on caymansaarelainen yleisurheilija, joka kilpailee pikajuoksussa. Hän edustaa seuratasolla Clemsonin yliopiston Tigers-joukkuetta. Mothersille voitti pronssia 200 metrillä Edmontonin MM-kisoissa 2001 sekä samalta matkalta kultaa Kansainyhteisön kisoissa 2010 ja Pan-Amerikan kisoissa 2003. Hän on osallistunut olympialaisiin neljästi, vuosina 1996–2008. Mothersillen paras olympiasijoitus on kahdeksas tila 200 metriltä Pekingin kisoista 2008. Se on myös Caymansaarten historian paras sijoitus olympiakisoissa.
Mothersille pitää hallussaan Caymansaarten ennätystä 60, 100, 200 ja 400 metrin matkoilla. Hän toimi maansa lipunkantajana Ateenan olympialaisissa 2004. Mothersille on naimisissa pikajuoksija Ato Modibon kanssa.
Heikinkuusenlampi
Heikinkuusenlampi on Päijät-Hämeessä Sysmässä Nikkaroisen kylän lähellä sijaitseva lampi.
Maantietoa
Lammen pinta-ala on 1,0 hehtaaria, se on 100 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 400 metriä.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Lammen vedenpinnan korkeus on 100,3 metriä mpy.
All Night Long
All Night Long on Rainbow-yhtyeen kappale ja single vuonna 1979 julkaistulta albumilta Down to Earth. Singlenä se julkaistiin helmikuussa 1980. Britanniassa kappale menestyi edellissingle ”Since You Been Goneakin” paremmin päästen listan viidennelle sijalle. Sen sijaan Yhdysvalloissa ”All Night Long” ei sijoittunut.
Kappaleen tarkoitus oli osoittaa, että yhtye pystyi kirjoittamaan hitin myös itse, sillä ”Since You Been Gone” oli ollut cover Russ Ballardin kirjoittamasta kappaleesta. Basisti Roger Gloverin kirjoittama laulun sanoitus kertoo naispuolisesta fanista, joka on keikan jälkeen ”yli-innokas”. Sanoitus herätti arvostelua feministien suunnalta väitetyllä seksistisyydellään. Glover puolustautui ilmoittamalla, että sanoituksen oli tarkoitus olla hauska.
Kappaleesta äänitettiin liveversio vuoden 1980 Monsters of Rock -festivaaleilla Doningtonissa. Kyseinen yli kuusiminuuttinen esitys löytyy albumilta All Night Long: An Introduction.
Kappaleet
A-puoli B-puoli
Tali (Sauvo)
Tali on kylä Sauvon kunnassa Varsinais-Suomessa.
Kylä sijaitsee kunnan kaakkoisosassa lähellä Ruonanjoen ja Lankkerinojan yhtymäkohtaa. Kylän vieressä kohoaa Talinmäki -niminen kallio.
Historia
1500-luvulla Dalenin kylä oli osa Ruonankartanon läänin Skörsbölen verokuntaa ja siihen kuului kolme kruununtilaa, Mellangård, Östergård ja Övergård. Kristiina Horn osti tilan rälssiksi vuonna 1647, mutta ne peruutettiin kruunulle 1680-luvulla ja niistä tuli majurin palkkatiloja. Lampuodit ostivat Mellangårdin ja Östergårdin perinnöksi vuonna 1763, Övergård ostettiin perinnöksi vuonna 1792.
Terrell Suggs
Terrell Raymonn Suggs (s. 11. lokakuuta 1982, Minneapolis, Minnesota) on yhdysvaltalainen amerikkalaisen jalkapallon pelaaja, pelipaikaltaan ulompi tukimies. Hän pelaa tällä hetkellä NFL-liigan Kansas City Chiefsissa.
NFL-ura
Baltimore Ravens varasi Arizonan valtionyliopistossa yliopistojalkapalloa pelanneen Suggsin vuoden 2003 NFL:n varaustilaisuudessa ensimmäisellä kierroksella, tilaisuuden 10. pelaajana. Suggsista on kehittynyt tärkeä palanen Ravensin pelätyssä puolustuksessa, yhdessä Ray Lewisin ja Ed Reedin kanssa.
Suggs loukkasi akillesjänteensä keväällä 2012 pelatessaan koripalloa. Vamman pelätään pitävän hänet sivussa koko kauden 2012, joskin Suggs itse on sanonut olevansa kunnossa marraskuuhun mennessä.
Keväällä 2019 Suggs siirtyi yksivuotisella sopimuksella Arizona Cardinalsiin. Suggs aloitti kauden vahvasti, mutta alkoi menettää peliaikaa nuoremmille pelaajille runkosarjan loppupuolella. Cardinals ja Suggs purkivat pelaajasopimuksen yhteisymmärryksessä ja Suggs asetettiin vapaiden pelaajien waiver-listalle, josta Kansas City Chiefs poimi hänet kokoonpanoonsa.
Yhdystie 9264
Yhdystie 9264 on yhdystie joka alkaa valtatien 4 risteyksestä ja päättyy seututien 926 risteykseen. Tien pituus on 2,8 kilometriä. Tie kulkee Ossauskosken vesivoimalaitoksen patosiltaa pitkin. Tien nopeusrajoitus on 60 km/h paitsi patosillalla 50 km/h. Tie on päällystetty. Tien alussa, tie ylittää Kelloselän radan siltana ja risteää Louentien kanssa. Koko tie on valaistu.
Zaqatala
Zaqatala on kaupunki Azerbaidžanissa Kaukasuksen pääjonon etelärinteellä. Se sijaitsee Alazanin sivujoen Talaçayn varrella 372 kilometriä Bakusta luoteeseen. Kaupunki on Zaqatalan piirin keskus. Sen kautta kulkee Yevlaxin, Şəkin ja Tbilisin välinen maantie. Asukkaita on 19 250 henkeä (vuonna 2010, arvio).
Venäläiset perustivat Zaqatalan kylän paikalle vuonna 1830 linnoituksen, josta tuli samannimisen piirikunnan hallinnollinen keskus. Linnoituksen esikaupunki sai kaupunginoikeudet vuonna 1840 (toisten tietojen mukaan vuonna 1851). Vuonna 1897 lähes puolet asukkaista oli armenialaisia.
Nykyään Zaqatalassa ja sen ympäristössä asuu azerien lisäksi avaareja, tsahureja ja georgialaisia. Kaupungissa on muun muassa elintarvike- ja rakennustarviketeollisuutta. Nähtävyyksiin kuuluu linnoituksen raunioiden lisäksi historiallinen museo. Lähistöllä sijaitsee vuonna 1929 perustettu Zaqatalan luonnonpuisto.
Lumoajatar
Lumoajatar on kuvitteellinen henkilö Marvel-sarjakuvissa. Hän on asgardilainen noita ja oikealta nimeltään Amora. Hän on Thorin vastustaja, joka yrittää saada Thorin itselleen. Lumoajattaren ensiesiintyminen tapahtui Journey Into Mystery lehden numerossa 103.
Myös toinen hahmo on käyttänyt nimeä Lumoajatar, Sylvie Lushton. Hän sai taikavoimia Lokilta kaaoksen luomista varten.
Sophia Di Martino näyttelee Marvel Cinematic Universeen sijoittuvassa Disney+-sarjassa Loki (2021–) Lokin naispuolista varianttia, Sylvie Laufeyntytärtä, joka perustuu sekä Sylvie Lushtoniin että Lady Lokiin.
Luettelo Enixin julkaisemista videopeleistä
Tämä on luettelo Enixin julkaisemista videopeleistä.
Pascal Cygan
Pascal Cygan (s. 29. huhtikuuta 1974 Lens, Ranska) on ranskalainen jalkapalloilija, joka edustaa Espanjan Segunda Divisiónissa pelaavaa Cartagenaa. Aiemmin Cygan on edustanut Lilleä, englantilaista Arsenalia, jossa hän voitti Englannin valioliigan ja kaksi FA-cupia, sekä espanjalaista Villarrealia. Cygan on pelipaikaltaan puolustaja.
Eläinsuojelukeskus Tuulispää
Tuulispää perustettiin 2012 ja sen esikuvana toimi kanadalainen tuotantoeläinten turvakoti. Perustamisen jälkeen toimintaa on laajennettu koulutuskeskukseksi, jossa kerrotaan eläintensuojelusta. Keskuksen perustaja on Piia Anttonen. Tuulispäässä oli vuoden 2019 lopussa 70 eläintä. Eläimet tulevat Tuulispäähän joko viranomaisten tai ehdotusten kautta. Keskus toimii pääosin lahjoitusvaroin ja vapaaehtoisvoimin. Vuonna 2020 se sai kerättyä rahaa ostaakseen naapuritilalta 13 hehtraaria peltoa ja metsää sekä 6 lisärakennusta.
Tunnettuja eläimiä
Vuonna 2020 julkisuudessa oli keskustelua entisen kilparavurin Archie Riden kohdalosta. Hevonen oli myyty ensin Maltalle, mutta kansanliikkeen avulla se ostettiin takaisin Suomeen ja sille järjestyi paikka Tuulispäästä.
Tähtieskadroona
Tähtieskadroona (eng. All-Star Squadron) on kuvitteellinen supersankariryhmä DC Comics-universumissa. Tähtieskadroona muodostettiin taistelemaan akselivaltoja vastaan toisen maailmansodan aikana. Ryhmä esiintyi ensimmäisen kerran Justice League of America #193 tarinassa elokuussa 1981 ja sen loivat Roy Thomas, Rich Buckler ja Jerry Ordway. Tähtieskadroona esiintyi syyskuusta 1981 eteenpäin omassa All-Star Squadron nimisarjakuvassaan, jota julkaistiin vuosina 1981-1987 64 numeroa. Organisaation puheenjohtajana toimi eri aikoina Liberty Belle tai Haukkamies. Spin-off-sarja nimeltä Young All-Stars alkoi vuonna 1987 ja sitä julkaistiin 32 numeroa.
Fiktiivinen historia
Aikamatkustava roisto Per Degaton oli tuolloin vanginnut monet Justice Societyn jäsenistä JSA-vihollisten avulla, jotka hän oli vetänyt ajassa taaksepäin, mutta saatavilla olevia sankareita pyydettiin ensin toimimaan vahteina mahdolliselta länteen kohdistuvalta hyökkäykseltä Yhdysvaltojen rannikolle. Degaton itse käytti joitain varastettuja japanilaisia ​​lentokoneita hypnotisoitujen sotilaiden kanssa käynnistääkseen tällaisen hyökkäyksen San Franciscoon, toivoen muuttavansa historiaa saattamalla Yhdysvallat taistelussa pattitilanteeseen Japania vastaan, jolloin hän voi vallata maailman, joten uuden eskadroonan ensimmäinen suuri tehtävä oli lopettaa hyökkäys ja pelastaa vangitut sankarit, joista myös tuli osa uutta ryhmää. Koska Per Degaton palasi ajassa taaksepäin JSA:n vapauttamisen jälkeen, he unohtivat hänen osallisuutensa, vaikka tapahtumia ei pyyhitty pois. Amerikan liittyminen sotaan sai useat JSA:n jäsenet värväytymään siviili-identiteettiinsä. Näitä olivat Alan Scott, Starman, Haukkamies, Atomi ja Johnny Thunder.
All-Star Squadronin päämaja kuvattiin Trylonina ja Perispherena, todellisina rakenteina Flushing Meadowsissa, Queensissa, New Yorkissa, jotka rakennettiin vuoden 1939 New Yorkin maailmannäyttelyä varten. Perisphere sisälsi eskadroonan kokoussalin, kun taas Trylon jälkiasennettiin lentokonehalliksi / pystysuoraksi laukaisualustaksi. All-Star Squadronilla oli Gernsback-niminen robottihovimestari, joka perustui messujen Elektro-robotteihin ja nimettiin tieteiskirjallisuuden kustantajan Hugo Gernsbackin mukaan.
Young All-Starsin jälkeen All-Star Squadron on esiintynyt DC Comicsin julkaisemissa satunnaisissa tarinoissa. Artikkelia X käytettiin uudelleen Final Crisis crossover-tarinan aikana, kun Maan supersankarien piti yhdistyä Darkseidia ja pahojen uusien jumalien voimia vastaan.
Pitkäjärvi (Sysmä)
Pitkäjärvi on Päijät-Hämeessä Sysmässä Nikkaroisen kylän lähellä sijaitseva järvi.
Maantietoa
Järven pinta-ala on 48 hehtaaria, se on 2,0 kilometriä pitkä ja 650 metriä leveä. Järvellä ei ole kartan mukaan saaria. Sen rantaviivan pituus on 6,7 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Lintulanjoen valuma-alueeseen (14.229) se kuuluu. Järven vedenpinnan korkeus on 86,8 metriä mpy.
Museo Torpin Tykit
thumb|300px|Museon esineistöä: [[Ferret Scout Car, 105mm laivatykki, Willys MB ja 45mm piiskatykki.]] Museo Torpin Tykit on Inkoossa sijaitseva erikoismuseo.
Kokoelmat
Museolla on esillä noin 40 tykkiä (panssaritorjunta-, ilmatorjunta-, jalkaväki- ja laivastotykkejä), aseita, ajoneuvoja, univormuja, pienoismalleja, MI-8 kuljetushelikopteri ja muuta sotamateriaalia.
Veli-Pekka Nurmi (jalkapalloilija)
Veli-Pekka Nurmi (s. 2. syyskuuta 1975 Naantali) on entinen suomalainen jalkapalloilija. Hän oli pelipaikaltaan keskikenttäpelaaja.
Nurmi pelasi urallaan 50 Veikkausliigan ottelua FC Inter Turussa ja FC Jazzissa kausina 1997 sekä 2000–2001. Ensiesiintymisensä Veikkausliigassa hän teki 4. toukokuuta 1997 2–0-voittoon päättyneessä ottelussa FF Jaroa vastaan.
Lisäksi Nurmi on edustanut Suomessa kolmea Ykkösen joukkuetta: TP-Seinäjokea, VG-62:ta ja AC Oulua. Hän on pelannut myös Ruotsissa viiden kauden ajan kolmannen ja viidennen sarjatasojen välillä.
Pallo-Iiroihin Nurmi siirtyi kaudeksi 2009 allekirjoitettaan yksivuotisen sopimuksen.
TTR
World Snowboard Tour (WST) (entinen TTR) on Terje Håkonsenin, Drew Stevensonin ja Reto Lammin vuonna 2002 perustama lumilautailun maailmankiertue. Kilpailukiertueella on rankingjärjestelmä, joka yhdistää yli 180 itsenäistä eri tasoista lumilautailutapahtumaa. Kaiken tasoiset lumilautailijat kilpailevat kiertueen eri osakilpailuissa keräten rankingpisteitä, joiden perusteella kauden päätteeksi jaetaan WST World Snowboard Champion – titteli.
Swatch World Snowboard Tour on voittoa tuottamaton organisaatio, jonka tavoitteena on kehittää lumilautailua huippu-urheilulajina ja säilyttää kilpailujen korkealaatuinen taso. WST tekee töitä sen eteen että laji säilyttää perinteisen hauskuutensa ja lajin luovat piirteet huolimatta siitä että kilpaillaan pisteistä freestyle kiertueella.
Formaatti
WST-kilpailuja järjestävät ympäri maailmaa yksittäiset kisajärjestäjät. Kilpailuja on eriarvoisia asteikolla 1–6 tähteä. Yksi kiertue kestää noin 10 kuukautta ja huipentuu finaaliin, johon pääsevät eniten pisteitä keränneet laskijat sekä suurempien kisojen voittajat.
Kilpailut
Kaudella 2012-2013
Lajit
WST-kisoissa on neljä lajia:
Hiusmeduusa
Hiusmeduusa (Cyanea capillata) on suurin tunnettu meduusalaji (Scyphozoa). Sen uimakellon halkaisija on useimmiten 30–60 cm, mutta suurin tavattu yksilö oli yli kaksimetrinen ja sen pyyntilonkerot 36 metriä pitkiä. Hiusmeduusa on viileiden ja kylmien Pohjois-Atlantin vesien eläin, mutta lähisukuisia ja mahdollisesti samaan lajiin kuuluvia meduusoita elää Tyynenmeren pohjoisosassa ja myös Uuden-Seelannin ja Australian eteläisillä vesillä.
Hiusmeduusoita esiintyy harvalukuisena Etelä-Itämeressä, mutta vain suolapulssien yhteydessä niitä on kulkeutunut Pohjois-Itämereen. Hiusmeduusa tavattiin ensi kerran Suomessa 1956 ja niitä ajautui runsaasti Suomen etelärannikolle syksyllä 1978, mutta sen jälkeen havaintoja ei ole tehty.
Hiusmeduusan uimakello on kahdenksanlohkoinen, ja lonkerot ovat ryhmittyneet kahdeksaan ryhmään, joissa kussakin on 70–150 lonkeroa. Toisin kuin korvameduusan, hiusmeduusan lonkeroiden kosketus voi olla ihmiselle kivulias, muttei kuitenkaan vaarallinen. Joidenkin kalojen, muun muassa valkoturskan, poikaset elävät hiusmeduusan lonkeroiden suojassa itse vahingoittumatta.
Italian merivoimat
Italian merivoimat on Italian asevoimien meripuolustuksesta vastaava puolustushaara. Se perustettiin 1946 maan muuttuessa kuningaskunnasta tasavallaksi Regia Marinan eli kuninkaallisen laivaston pohjalta. Rauhansopimus, joka allekirjoitettiin 10. helmikuuta 1947 Pariisissa, oli Italian laivastolle tuhoisa. Alue- ja kalustomenetysten lisäksi sille asetettiin runsaasti rajoituksia. Vuonna 2008 laivastossa palveli 35 200 henkeä, 180 alusta, 19 kelluvaa telakkaa sekä 123 lentokonetta.
Regia Marina
Regia Marina eli Italian kuninkaallinen laivasto perustettiin 17. maaliskuuta 1861 Italian niemimaan valtioiden yhdistyttyä ja muodostettua Italian kuningaskunnan. Regia Marina luopui nimestään kuningaskunnan lakattua olemasta kansanäänestyksen tuloksen julistamisen jälkeen 2. kesäkuuta 1946.
Euroopan sotatoimien päättyessä laivastoon kuului edelleen viisi taistelulaivaa, kymmenen risteilijää ja saman verran hävittäjiä, 20 fregattia, 20 korvettia, 50 torpedovenettä, 50 miinanraivaajaa, 19 maihinnousualusta, viisi koululaivaa, yksi vesilentokoneiden emälaiva sekä joukko erilaisia sukellusveneitä.
Pariisin rauha
Toisen maailmansodan päättänyt rauhansopimus allekirjoitettiin 10. helmikuuta 1947 Pariisissa. Sopimus oli tuhoisa Regia Marinalle sen menettäessä tukikohtiaan ja joutuessa luovuttamaan jäljellä olleita aluksiaan sotakorvauksina voittajavaltioille. Lisäksi laivastolle asetettiin rajoituksia, joita olivat :
Sotakorvauksena laivasto joutui luovuttamaan Yhdysvalloille, Neuvostoliitolle, Isolle-Britannialle, Ranskalle, Kreikalle, Jugoslavialle ja Albanialle rauhansopimuksen liitteessa XII luetellut alukset :
Sodan jälkeinen laivasto
Vuoden 1946 vaalien jälkeen kuningaskunta muuttui tasavallaksi ja Regia Marina muuttui Marina Militareksi eli sotalaivastoksi tai merivoimiksi. Yhdysvaltain Marshall suunnitelman tukemana aloitettiin jälleenrakennus. Eurooppa jakantui nopeasti kahtia ja Italia aloitti turvatakuuneuvottelut Yhdysvaltain kanssa.
Yhdysvallat toivoi saavansa hallita edelleen Italiassa olevia tukikohtiaan luopuen rauhansopimuksen rajoituksista. Yhdysvallat ja Italia tekivät kahden keskisen tukiohjelman, joka mahdollisti asevoimien uudelleen kehittämisen Yhdysvaltain taloudellisella tuella. Italian liityttyä 4. huhtikuuta 1949 Natoon rauhansopimuksen rajoitukset purettiin vuoden 1951 loppuun mennessä lukuun ottamatta lentotukialusten rajoitusta, joka purettiin vasta 1989.
Natomaana Italian laivaston tehtävänä oli valvoa Adrianmerta sekä Otrantonsalmea sekä suojata Tyrrhenianmeren meriliikenne. Tehtävän vaatimusten täytön selvittämiseksi tehtiin tutkimus, josta julkaistiin raportti Studio sul potenziamento della Marina Italiana in relazione al Patto Atlantico. Laivaston kehittäminen vaatimusten edellyttämälle tasolle vaati runsaasti varoja kaluston hankintaan sekä organisaatiomuutoksiin. Lisäksi laivasto piti saattaa Nato yhteensopivaksi. Kehitys oli taloudellisten rajoitusten ja muiden Euroopan maiden vastustuksen vuoksi hidasta.
2000-luvulla Italian laivasto on varustettu modernein aluksin ja se kehittyy jatkuvasti. Elokuussa 2014 laivastoon sisältyi kaksi lentotukialusta, kolme maihinnousualusta, neljä hävittäjää, neljätoista fregattia ja kuusi sukellusvenettä. Näiden lisäksi on kuusi ulkovartiolaivoiksi luokiteltua korvettia ja neljätoista vartioalusta. Miinantorjunta-aluksia on kymmenen. Laivaston tukena on vielä runsaasti erilaisia apualuksia.
Meri-ilmavoimat
Italian meri-ilmavoimien käytössä on joukko lentokoneita, helikoptereita sekä miehittämättömiä lentolaitteita. Lentokoneina ovat Boeing AV-8B Harrier II ja Piaggio P.180 Avanti ja maa on tilannut viisitoista F-35B-konetta.
Rannikkovartiosto
Rannikkovartiosto on osa merivoimia ja se kuuluu kuljetus- ja liikenneministeriön valvontaan.
Tulli
Tulli on valtiovarainministeriön alainen viranomainen ja samalla kuitenkin osa asevoimia. Tullin hallinnassa on yli 600 venettä ja isompaa alusta sekä noin 100 lentokonetta, joiden tehtävänä on valvoa Italian aluevesiä sekä samalla osaa Euroopan etelärajasta.
Anne-Marie Snellman
Anne-Marie Snellman (o.s. Frostell; 23. huhtikuuta 1897 Helsinki – 17. marraskuuta 1976 Karjaa) oli suomalainen toimittaja ja kirjeenvaihtaja, joka tuli tunnetuksi 1950-luvulla seurustelustaan pääministeri ja myöhemmin presidentti Urho Kekkosen kanssa.
Snellman oli valmistunut ekonomiksi Svenska Handelshögskolanin diplomikirjeenvaihtajalinjalta vuonna 1917 ja filosofian maisteriksi Helsingin yliopistosta 1930-luvun puolivälissä. Hän oli ensin naimisissa Björn Damsténin kanssa ja heille syntyi yksi lapsi, mutta tämä liitto päättyi eroon. Oleskeltuaan parin vuoden ajan Italiassa hän meni naimisiin Suomen Rooman lähetystön sotilasasiamiehenä 1930-luvulla toimineen eversti Gustaf Snellmanin kanssa, joka kuoli syyskuussa 1944 Kannaksen taisteluissa saamiinsa haavoihin. Ann-Marie Snellman avusti 1930-luvulla Italian Helsingin-lähetystöä lehdistökatsauksilla ja toimitti sodan aikana vuoteen 1943 jatkuneita Italiaan suunnattuja radion uutislähetyksiä. Hän toimi 1940-luvun lopulla ja 1950-luvulla amerikkalaisen uutistoimiston Associated Pressin (AP) kirjeenvaihtajana Helsingissä.
Kekkonen ja Snellman tutustuivat vuonna 1948. Heidän suhteensa tuli julkisuuteen, kun Helsingin Sanomat kertoi 29. joulukuuta 1950 Snellmanin kuuluneen kahdeksi viikoksi Italiaan matkustaneen pääministeri Kekkosen matkaseurueeseen. Snellman puhui suomen ja ruotsin lisäksi italiaa, venäjää, englantia ja ranskaa, ja hän toimi lehden mukaan Kekkosen tulkkina. Kekkosen suhdetta alettiin nyt käsitellä muidenkin lehtien juorupalstoilla, ja tapaus johti myös Helsingin Sanomien omistajan Eljas Erkon ja Kekkosen välien rikkoontumiseen, sillä Kekkonen uskoi Erkon olleen itse laatimassa tätä uutista.
Kekkosen ja Snellmanin seurustelu jatkui aina 1960-luvun alkuun, siihen saakka kunnes Kekkonen 1963 Jugoslavian-matkansa aikana tutustui Suomen silloisen Moskovan-suurlähettilään Jaakko Hallaman puolisoon Anita Hallamaan.
Presidentti Kekkonen myönsi Snellmanille Suomen Leijonan komentajamerkin vuonna 1974.
Vesijärvi (Pirkanmaa)
Vesijärvi on Pirkanmaalla Kangasalla ja Orivedellä sijaitseva järvi.
Maantietoa
Järven pinta-ala on 3 948 hehtaaria eli 39 neliökilometriä. Se on 18 kilometriä pitkä. Järvi on muodostunut Tampereelta Kangasalan kautta Pälkäneelle jatkuvan harjujakson taakse. Vain järven lounaispäässä on avointa selkävettä, järven keskiosa on kapea ja järven koillispäässä on runsaasti suuria saaria. Järven levein kohta (noin 4,5 kilometriä) on Santasaaren ja Mutikon niemen välillä. Leveimmästä kohdasta etelään aukeaa kahdeksan kilometriä pitkä järvenselkä. Tältä järvenselältä työntyy Vohlion saaren taakse Saappaanpohjan lahti ja itään pari kilometriä pitkä Kaukalahti. Erityinen järvenalue on Saappaanpohjan eteläpuolella oleva Lintulahti, joka jää kilometrin pituisen, mutta 100 metriä leveän, Santasaaren suojaan. Pohjoisessa oleva melkein 300 metriä leveä Mutikonsalmi yhdistää järven suurimman selän pohjoisen kapeaan järvenosaan. Salmen pohjoispuolelta alkaa länteen 2,2 kilometriä työntyvä Havisevanlahti. Sitä vastapäätä sijaitsevat Kitiniemenlahti ja Savisenlahti, jotka päättyvät Kitiniemen edustalla olevaan 200 metriä leveään salmeen. Salmen takaa aukeaa 3,5 kilometriä pitkä järvenselkä, joka päättyy Palosaareen. Se, ja alueen muut suuret saaret, rikkovat Vesijärven koillispään vesialueen sokkeloiseksi saaristoksi. Saarten eteläpuolelle jää pieni Mäntysenselkä ja niiden pohjoispuolelle pitkät ja kapeat Taipaleenlahti ja Jäniänlahti, näistä edempänä sijaitsee Vanhankylänlahti, ja aivan tämän lahden perällä vielä Siitamanlahti ja Kailahti.
Järvessä on kartan mukaan yli 230 saarta, joista suurin osa on luotomaisia pikkusaaria. Maininnan arvoinen on järvenselän länsirannan suuntainen Santasaari, joka on osa Harjurannan, Pikonlinnan ja Levonkärjen kautta kulkevaa harjujaksoa. Samalla järvenselällä sijaitsevat myös Kissasaari, Amerikansaari, Vohlio, Pikonlinna, Selkäsaari, Selkäkarit, Majurinsaari, Aadolfinsaari, Lammasaari, Junasaaret, Kuttusaari ja Lapinsaari. Järven koillisosan alueella sijaitsee monia suuria saaria. Niitä ovat esimerkiksi Uitamonsaari, Palosaari, jolla on pituutta 2,2 kilometriä, Isosaari, Haikansaari, Viittanen, Vasikkasaari, Kalasaari ja Kottisaari.
Järvi on luodattu ja siitä on julkaistu syvyyskartat. Sen tilavuus on 238 miljoonaa kuutiometriä eli 0,238 kuutiokilometriä. Järven keskisyvyys on 6 metriä ja suurin syvyys on 39 metriä. Syvin kohta sijaitsee Pikonlinnan ja Santasaaren eteläkärjen edustalla. Toinen syvänne sijaitsee Pikonlinnan saaren edustalla, missä on 31 metriä syvää. Kolmas vastaava syvänne sijaitsee järven koillisosassa Palosaaren ja Isosaaren välissä, missä lukee kartassa 32 metriä. Lounaispään järvenselällä syvyydet vaihtelevat reippaasti, mutta muualla on järvessä melko matalaa. Huomattavia syvänteitä esiintyy esimerkiksi Lintulahdelta Kesomalahteen, missä sijaitsee myös syvin kohta, Vohlion pohjoispuolella, Pikonlinnan saarelta Ansiolahteen johtavalla kaarella, Havisevanlahdella sekä Isosaaren etelä- ja pohjoispuolella.
Järven asutus on pääasiassa haja-asutusta, jonka välissä on satoja vapaa-ajan asuntoja. Järven rannoille levittäytyvät kuitenkin muutamat taajamat. Etelärannassa sijaitsee Kangasalan keskustaajama ja sen yhteydessä oleva Rikun taajama-alue. Saappaanpohjassa sijaitsee Ruutanan taajama ja Havisevanlahdella Havisevan kylä. Rannoilla sijaitsee myös useita kulmakuntia. Järven eteläisellä järvenselällä on esimerkiksi Suomatka, Keso, Soukkio, Mutikko, Päkinmäki ja Mustoo. Järven koillisosissa sijaitsevat Haviseva, Huhtala, Lihasula, Köyrä, Mäyrä, Tollionmaa, Ruokonen ja Siitama. Järven koillispää sijaitsee Oriveden kunnan puolella. Kantatie 58 seuraa Vesijärven etelärannan ja Längemäveden välisellä kannaksella ja kääntyy Vesijärven Mäntysenselän Mäyränlahdella kohti pohjoista. Naappilan ja Siitaman välinen yhdystie 14207 kulkee järven pohjoispään takana ja kääntyy Siitamasta pohjoisrantoja seuraten kohti Kangasalaa. Siitamassa on myös Siitaman rautatieasema, joka sijaitsee Tampere–Haapamäki-rautatien varrella. Rautatie pysyttelee koko ajan Vesijärven luoteisrannasta etäällä.
Säännöstely
Järven vedenpinnan korkeus on 86,9 metriä mpy. Järvi on säännöstelty siten, että vedenpinnan korkeudeksi on määrätty raja-arvot 86,38 metriä ja 87,28 metriä mpy. Säännöstely hoidetaan Vääksyn kartanon voimalaitospadolla, vaikka itse voimalaa ei enää käytetä. Voimalaitospato muodostaa kaloille vaellusesteen. Järven ylivedenkorkeus on 87,23 metriä mpy. (N60) ja sen alivedenkorkeus on 86,50 metriä mpy. (N60).
Vesistösuhteet
Järvi sijaitsee Kokemäenjoen vesistössä (vesistöaluetunnus 35). Järvi kuuluu Längelmäveden ja Hauhon reittien valuma-alueen (35.7) Vesijärven valuma-alueen (35.73) Vesijärven lähialueeseen (35.731). Valuma-alueen koko on 223 km² ja veden laskennallinen viipymä järvessä on 9,2 vuotta.
Järvi saa vetensä pääasiassa omalta lähialueeltaan ja kolmen ojan valuma-alueelta. Yksi niistä on Kutemajärven valuma-alue (35.734), joka laskee Kutemajärvestä (59 ha) laskuojaansa myöten Jokijärvien ja Myllyjärven kautta Vanhakylänlahteen. Toinen on Säynäjärven–Myllyojan valuma-alue (35.733), jonka laskuoja Myllyoja laskee Säynäjärvestä (38 ha) Palosaaren edustalle Haapastenlahteen. Kolmas on Havisenjärven–Myllyojan valuma-alue (35.732), jonka laskuoja Myllyoja laskee Havisevanjärvestä (37 ha) Havisevanlahden pohjoisrantaan. Vesijärven lähialueen ojat ovat lyhyitä ja valuma-alueiltaan pieniä. Lähialueella sijaitsee 18 yli hehtaarin suuruista järveä tai lampea. Niistä huomattavimmat ovat esimerkiksi pieni Ukki (6 ha), joka sijaitsee Kirkkoharjun päässä, Likolammi (6 ha), joka muodostaa Pikonlinnassa järvenrantaan laguunin, Halimajärvi (9 ha), jonka oja laskee Lintulahteen, Mustijärvi (6 ha), joka laskee Suinulassa Havisevanlahteen, Heramaanjärvi (21 ha) ja Palojärvi (4 ha), joiden yhteinen laskuoja laskee Hepolahteen, Haukijärvi (6 ha), joka laskee Siitamanlahteen ja lopuksi Pahujärvet (15 ha), jotka ovat järvenlaskussa eriytyneet kahdeksi järvialtaaksi ja laskevat Taipaleenlahteen.
Vesijärvi laskee lounaispäästään noin kahden kilometrin pituista Vääksynjokea pitkin Längelmäveden Villikanselkään.
Pensaskäärme
Pensaskäärme eli asklepioksenkäärme (Zamenis longissimus) on Keski- ja Etelä-Euroopassa sekä Lähi-idässä elävä tarhakäärmelaji.
Vesijärvi (Pirkanmaa)
Luontoarvoja ja virkistytoimintaa
Kangasalan keskustaajama sijaitsee järven lounaispäässä ja järven länsirannalla on Haralanharjun tunnettu näköalapaikka. Kangasalan keskustan lähellä on Vesaniemen uimaranta, jossa on myös avantouintipaikka talvisin. Vääksynjoen luusuan lounaispuolella sijaitsee Kangasalan kunnan Valkamarannan uimaranta.
Pensaskäärme
Kuvaus
Pensaskäärme on suurikokoinen (jopa yli 1,5 m) myrkytön käärme, joka kiipeilee taitavasti puissa ja pensaissa. Lajin ruokavalio koostuu pikkunisäkkäistä, liskoista ja linnuista, jotka se nielee kokonaisena. Pensaskäärme tukehduttaa saaliin kuristamalla ennen kuin nielee sen kokonaisena. Naaras munii kesä-heinäkuussa vajaat 20 munaa maaonkaloon tai kasvinjätteisiin.
Vesijärvi (Pirkanmaa)
Suur-Längelmävesi
Muun muassa Vesijärvi, Längelmävesi ja Pälkänevesi ovat aiemmin kuuluneet samaan järvialtaaseen, jota kutsutaan monesti nimellä Suur-Längelmävedeksi. Sen vedenpinta oli nykyistä useita metrejä korkeammalla. Vesijärven ja Längelmäveden järvialtaita yhdisti toisiinsa Vääksynjoen laaksossa ollut Sarsansalmi. Längelmäveden ja Pälkäneveden järvialtaita yhdisti Iharinsalmi. Suur-Längelmävesi laski Sarsansalmesta alkaneen Sarsanvirran kautta Roineeseen. Tilanne muuttui dramaattisesti vuonna 1604, kun Suur-Längelmävedelle avautui uusi lasku-uoma Pälkäneveden ja Mallasveden välille. Sitä kutsutaan Kostianvirraksi ja se on Pälkäneveden nykyinen laskujoki. Kun Kostianvirta oli asettunut uomansa nykysyvyyteen, olivat Vesijärven, Längelmäveen ja Pälkäneveden vedenpinnat laskeneet useita metrejä ja sen seurauksena Sarsansalmi ja Iharinsalmi olivat maatuneet. Sarsansalmessa sijainnut Sarsanvirta kuivui myös ja Sarsansalmen paikalle kehittyi Vääksynjoki, josta Vesijärvi laski Längelmäveteen. Iharinsalmi kuivui Iharinkoskeksi, jonka kautta Längelmävesi laski Pälkäneveteen ja siitä edelleen Mallasveteen. Vesijärven reitti Vanajaveteen kulki siis Mallasveden kautta.
Pensaskäärme
Kuvaus
Pensaskäärmeitä tavataan Etelä-Euroopassa ja Lähi-idässä. Erillisesiintymiä on myös pohjoisempana, esimerkiksi Sveitsissä ja Saksassa. Pensaskäärmeitä esiintyi myös Tanskassa vielä 1800-luvulla. Pidetään todennäköisenä, että muinaiset roomalaiset Eurooppaa valloittaessaan toivat mukanaan ja istuttivat pensaskäärmeitä valloittamilleen seuduille. Olihan pensaskäärme antiikin aikoina terveyden ja lääketieteen vertauskuva, minkä vuoksi sitä suojeltiin. Pensaskäärmeitä pidettiin temppeleissä, joihin ihmiset tulivat kysymään neuvoja sairauksiinsa lääketieteen jumalalta, Asklepiokselta. Käärmeiden avulla saatiin lääkintätaidon jumalalta apua.
Vesijärvi (Pirkanmaa)
Kaivannon kanava
Vuonna 1830 käyttöön otetun Kaivannon kanavan sulkulaitteet rikkoutuivat kanavan porttien avauduttua. Voimalla syöksynyt vesi kulutti kanavalaitteiden perusteet ja hajotti kaikki rakennelmat. Virran voima kulutti myös kanavaa leveämmäksi kuin se oli suunniteltu, joten nykyään se on melko leveä. Tapahtumassa Längelmäveden pinta laski toista metriä, mikä johti Iharinkosken kuivumiseen. Vesijärvi laski tämän jälkeen Längelmäveden kautta Roineeseen. Roineen reitti Vanajaveteen kulkee kuitenkin Mallasveden länsiosan kautta.
Pensaskäärme
Kuvaus
Asklepioksen sauvan ympärille kietoutunut pensaskäärme esiintyy vielä nykyisinkin lääkintätaidon symbolina. Apteekkien symboli, jossa pensaskäärme juo maljasta, liittyy puolestaan parannustaidon ja terveyden jumalattareen Hygieiaan. Käärmeen nahanluonnin on katsottu symbolisoivan uudestisyntymistä ja voimien palaamista.
Vesijärvi (Pirkanmaa)
Järvenlasku
Suomessa on aikoinaan perustettu 1 500 järvenlaskuyhtiötä ja järviä on laskettu yli 2 000. Järvet ovat olleet yleensä pieniä, mutta laskettu on myös muutama suurikin järvi, kuten tämä Vesijärvikin.
Pensaskäärme
Katso myös
200px|pienoiskuva|vasen|Pensaskäärme apteekin logossa oikea|200px|pienoiskuva|Asklepios, antiikin lääkintätaidon jumala
Saksan Grand Prix 2010
thumb|300px|Kilpailun voittaja Ferrarin Fernando Alonso. Saksan Grand Prix 2010 (virallisesti Formula 1 Grosser Preis Santander von Deutschland 2010) oli Formula 1 -kauden 2010 11. osakilpailu, joka ajettiin 25. heinäkuuta Hockenheimringin moottoriradalla Hockenheimissa, Saksassa.
Kilpailun voitti Fernando Alonso, jolle voitto oli kauden toinen. Kisaa johtanut Felipe Massa päästi Alonson ohitseen tallimääräyksellä. Kisaan ensimmäisestä ruudusta lähtenyt Sebastian Vettel oli lopulta kolmas.
Vapaat harjoitukset
Lotuksen kolmoskuljettajana toiminut Fairuz Fauzy pääsi ajamaan perjantain ensimmäisissä vapaissa harjoituksissa Heikki Kovalaisen tilalla. McLarenin Lewis Hamilton menetti autonsa hallinnan sateen kastelemalla radalla ajaen päin rengasvallia romuttaen autonsa.
Chambers
Chambers on muun muassa seuraavien henkilöiden sukunimi:
Salatut sodat II
Salatut sodat II on Marvel Comicsin luoma lyhytsarja, joka on jatkoa aikaisemmin ilmestyneille Salatuille sodille. Salatut sodat II eroaa alkuperäisestä ainakin hahmokaartistaan ja ideasta, eli maapallon sankareita ei siirretä toiselle planeetalle vaan Salattujen sotien aloittaja Tuonpuoleinen tuleekin maapallolle. Tarinan loivat ja tekivät Jim Shooter ja Al Migrom.
Don’t Play with the Flame on Your Hand
Don’t Play With the Flame On Your Hand on tamperelaisen Jann Wilden 5. toukokuuta 2010 julkaistu albumi. Ensimmäinen albumilta julkaistu single oli kaksoissingle Last Saturday In Gaza / Wendy 5.huhtikuuta 2010. Albumi lähentelee tyylillisesti 60- ja 70-lukujen tuotantomallia. Se on Wilden itsensä tuottama sekä kotistudiossaan äänittämä. Edellisellä julkaisulla taustayhtyeenä toiminut The Neon Comets ei esiinny tällä albumilla.
Vastaanotto
Albumi sai hyvän vastaanoton. Soundin Sami Nissinen ylistää Wildeä lahjakkaaksi lauluntekijäksi, mainiten kuitenkin läpimurron vielä odotuttavan itseään. Desibelin Mika Rothille albumi oli lievä pettymys, jonka soundit olivat ohuet eikä kokonaisuus ollut hallittu. Tästä huolimatta arvosanaksi muodostui 3 tähteä viidestä.
Jason Johnson
Jason Johnson voi tarkoittaa seuraavia henkilöitä:
Jan Trøjborg
Jan Trøjborg (14. joulukuuta 1955 – 6. toukokuuta 2012) oli tanskalainen sosiaalidemokraattinen poliitikko.